Cerēto Lêgh a 's câta int al Pêrch Nasionêl ed l' Apenèin Tôsch-Emiliân e int la bèla stagiòun l'é al pûnt ed partèinsa de şgambinêdi a pē, a cavâl, e biciclèti da muntâgna vêrs, per eşèimpi, al Mûnt Êlt, al Surşèi dal Sècia, l' Êlp ed Sucîş e la Séma Belfiōr. Int al peréiod ed l'istê, al pió grôs arciâm l'é fât da i lêgh ceretân, un gróp ed lêgh 'd urégin giasèint més aşvèin a la stasiòun turéstica Cerēto Lêgh, Quâter lêgh i pió céch Lêgh Gôri, e Lêgh Scûr, al Lêgh Prânda e al Lêgh Ceretân (o dal Cerēto) còst l' é al pió cgnusû dât ch' a 's câta ed frûnt a la Piâsa e al Pèsti ed Cerēto Lêgh. Al Lêgh Prânda invēci l' é al pió lêregh, é fâcil rivêregh, pôch minût, da la strêda pruvincêla SP58 e dòunca da Cerēto Lêgh. L'é dèinter aun bôsch fés ed fâza, al gh' à di prê lêregh ch' a permèten a i sō vişitadōr d' arsorêres cun al scampagnêdi, in gèner l'é frequentê da di pescadōr ed trôti e lós

Vigaràn (Vigarano Mainarda in Italiàn) l'è un cumun ad 6.589 abitànt int l'Emiglia-Rumagna. I dù zentar più impurtan iè al Paes e la frazion ad Vigaran Piev, ind'u' ca ghè la stazion dal trèn I sò fraziun iè: al Borag (Borgo), Castèl (Castello), 'na part d'la Curnela (Coronella, in parte), Diamantina, Madòna Bosch (Madonna Boschi, in parte) e la Turtiola (Tortiola) I comun cunfinant 'iè:Bunden, Frara, Mirabel, Pogg (Poggio Renatico).

La pruvîncia ed Rèz l'é stêda abitêda fîn dai tèimp pió antîgh da gînta imparintêda cûn la civiltê di Vilanoviân, mó i prém abitânt cgnusû per nòm j în stê j Etrósch a la fîn dal sètim sècol préma ed Crést. J Etrósch j în pó stê ṣmarî dai Gâl ch'j în gnû int la piâna dal Pò cun al'invaṣiòun dal quêrt sècol; insèm a chilōr j în rivê i Légor, ch'e s'în mès ed cà int la colîna e al muntâgni ed l'Apenèin. La situasiòun la s'é scarvultêda incòra al cminsépi dal secònd sècol préma ed Crést, quând j în rivê i Român ch'j ân ciapê tóta la regiòun, j ân fât só la vià Emélia e j ân fât nâser la sitê ed Rèz. La cunquésta di Român l'à inavgurê un grân peréiod ed bundânsa, ch'l'é andê avânti quêṣi sînc sècol; sòta l'impēr român l'é rivê a Rèz ânc'al cristianîṣem. Mó int al têrs sècol dôpa Crést l'é cuminciê un brót mumèint per tóta la pruvîncia cûn al invaṣiòun di bârber.

Bulåggna (Bologna in itagliàn) l'é una zitè ed 387.554 abitànt, capitèl d la pruvénzia col sô nómm e dla regiån Emégglia-Rumagna. La s câta int al mèz d la Bâsa Padèna stral Po e i Apenén, par dîrla méj stral Ràggn e al Sèvna. Ai é onna däli universitè pió antîghi dal månd, l' ""Alma Mater Studiorum"", fundè dal 1088. Bulåggna l'è onna däl zitè pió récchi e pió dsvilupè d'Itâglia par vî 'd la só longa tradiziån industrièla e d'la só pusiziån al zänter däli autostrè e däl ferovî pió inpurtànti dal pajais.

Al colegamèint tra la sitê e la stasiòun al srà fât da di lêregh parchèg scambiadōr, 'na strêda fâta apôsta e da i 'stès pûnt. In pió è prevésta la costrusiòun ed 'na fermêda insém a la ferovéia Rèz-Guastâla, ind l'ambiĵnt dal şvilóp dal trât Rèz-Bagnōl in Piân, cun la mîra ed fêr un colegamèint tra la stasiòun ed la lénia EV e còla insém a lénia vècia.